بابا النهاردة دخل علي وسألني هو انت زاكرت انجليزي ولا لأ وانا حلفت له وقعدت اقول له والله والله والله ان انا زاكرت انجليزي وانا بس كان قصدي اللي انا زاكرت عربي او كان في نيتي اللي انا زاكرت عربي. ده عادي ولا غلط
شف يا عمر تخيل ان كل الناس بقت كده كل الناس النهاردة بتكزب او بتحلف بالله سبحانه وتعالى على نيتها. والنية دي مخالفة اصلا لكلام الانسان اللي بيكلمها حد فينا بعد كده هيصدق حد؟ لأ. ليه؟ لان احنا اصبحنا كلنا بنتلاعب بالايمن. لأ يا عمور الكلام ده مش صح
النبي صلى الله عليه وسلم قال لنا اليمين على نية المستحلف. يعني باباك لما حلفك انت زاكرت النهاردة انجليزي ولا لأ كان بيحلفك على نيته هو. مش نيتك انت علشان كده النبي يقول اليمين على نية الايه؟ المستحلف
وفي حديث اخر رواه مسلم النبي صلى الله عليه وسلم بيقول يمينك على ما يصدقك صاحبك. اليمين اللي انت بتحلفه مش على نيتك على نية اللي بيحلفك فباباك لما حلفك يا عمر
انت زاكرت انجليزي ولا لأ ؟ فقلت له انا والله زاكرت فوالله ذاكرت دي على نيتك انت ولا على نية باباك الاصل الصحيح انه يكون على نية باباك. اما ازا انا في وقت من الاوقات خالفت وحلفت يمين بنيتي انا واوهم اللي قدامي بكلام
لأ ده كلام غلط تماما وده والعياذ بالله ممكن يخش في اليمين الغموس. اللي النبي صلى الله عليه وسلم نهى عنه وقال ان هو من كبائر اللي ممكن الانسان يقع فيها
فاذا اليمين دايما على نية المستحلف. اليمين دايما على نية صاحبك مش على نيتك انت آآ العلماء استسنوا حالة واحدة بس يا عمر الحالة دي هي حالة الضرورة القصوى اللي ممكن في يوم من الايام يترتب عليها اراقة دم مسلم
او يترتب عليها فساد كبير وعظيم ممكن انا هنا اغير في نيتي اسناء اليمين علشان احمي المسلم ده. المغيرة بن شعبة رضي الله عنه في يوم قبل اسلامه قتل تلاتة من اصحابه بعد ما شربوا خمور وحاجات من كده قتل تلاتة وبعد كده راح لقبيلة القبيلة دي كلها اسلمت واسناء توجههم من من مكانهم رايحين
النبي صلى الله عليه وسلم مروا على القبيلة اللي منها التلاتة اللي اتقتلوا دول. وكانت القبيلة دي بتدور على المغيرة بن شعبة علشان تقتله زي ما قتل التلاتة من فطعن المغيرة اسلم في الوقت ده ومحمد ابن مسلمة رضي الله عنه
اه اه وهو ماشي كده مع القبيلة بتاعته. القبيلة دي وقفتهم ده المغيرة بن شعبة قال لهم لا والله هذا اخي انا محمد بن مسلمة. والله هذا اخي فلما عدوا بفضل الله سبحانه وتعالى وراح للنبي سيدنا محمد كان متضايق اوي وزعلان اوي
فلما حكى للنبي الموقف انا لو ما كنتش حلفت اليمين ده وعرفوا ان ده المغير ابن شعبة كانوا هياخدوه يموتوه فانا حلفت ان هو اخي في الاسلام فساعتها قال النبي صلى الله عليه وسلم له نعم صدقت ان المسلم اخو المسلم. فالنبي اباح حالة واحدة بس
ان انا ممكن تكون نيتي في اليمين مختلفة عن اللي صاحبي يصدقني عليه. وهي الحالة اللي يترتب عليها اذى بالغ لمسلم انه يقتل انه يعذب انه مشكلة كبيرة جدا حتى لو هو غلطان عشان ما يترتبش عليه ضرر كبير جدا جدا جدا. زي الحالة بتاعتنا دي. زي الحالة بتاعتنا دي. اما
لو احنا مسلا موزف في مستشفى مسلا والموزف ده ما جاش ينفع انا احلف بقى علشان احلف للمدير ان هو جه علشان آآ ما يتخاصمش منه لا لا لأ بل لابد من ايقاع العقوبة هنا. اولا لابد من صدقك انت تكون صادق. ثم من بعد ذلك انك تكون صادق عشان تقع العقوبة على الموظف ده عشان بعد كده يبقى ايه موجود في
مكان بتاعه علشان ما يترتبش على ذلك اذى برضه للايه؟ للمسلمين. يبقى اذا اللي انت عملته صح ولا غلط؟ اللي انا عملته ده غلط. المفروض كنت ميت آآ والدي. احسنت يا عمر. كده انت ممتاز ما شاء الله. شكرا يا شيخ احمد. العفو